recursal/SuperWikiNEXT-32B huggingface dataset:
**புகாரா பிராந்தியம்** ( **பக்ஸோரோ பிராந்தியம்** ) (*Bukhara Region*, உசுபேகிய மொழி , بۇحارا) என்பது உஸ்பெகிஸ்தானின் ஒரு பிராந்தியம் ஆகும். இது நாட்டின் தென்மேற்கில் அமைந்துள்ளது. கிசில்கும் பாலைவனம் இந்த பிரதேசத்தின் பெரும்பகுதியை கொண்டுள்ளது. இதன் எல்லைகளாக துருக்மெனிஸ்தான், நவோய் பிராந்தியம், காஷ்கடார்யோ பிராந்தியம், சோராஸ்ம் பிராந்தியத்தின் ஒரு சிறிய பகுதி, கரகல்பக்ஸ்தான் குடியரசு ஆகியவை உள்ளன. இது 39,400 கிமீ 2 பரப்பளவைக் கொண்டுள்ளது, மக்கள் தொகை 1,543,900 (2009 இன் இறுதி தரவுகளின்படி) என மதிப்பிடப்பட்டுள்ளது. பிராந்திய மக்களில் 71% கிராமப்புறங்களில் வாழ்கின்றனர். 

பக்ஸோரோ பகுதி 11 நிர்வாக மாவட்டங்களாக பிரிக்கப்பட்டுள்ளது. பிராந்தியத்தின் தலைநகரம் புகாரா (2005 ஆம் ஆண்டின் இறுதியில் நகரின் மக்கள் தொகை 241,300 என இருந்தது).  மற்ற முக்கிய நகரங்களாக ஓலோட், கரகுல், கலோசியோ, காஸ்லி, ஜி’ஜிடுவோன் (மக்கள் தொகையானது 2005 இன் இறுதியில் 40,600 ), கோகோன் (மக்கள் தொகை 53,500, 2005 இன் இறுதியில்), ரோமிதன், ஷோபிர்கான், வப்கென்ட் ஆகியவை உள்ளன.

காலநிலை என்பது பொதுவாக வறண்ட கண்ட காலநிலை ஆகும்.

பழைமையான நகரமான புகாராவானது யுனெஸ்கோவின் உலக பாரம்பரிய தளமாகும். இது "வாழ்க்கை அருங்காட்சியகம்" மற்றும் சர்வதேச சுற்றுலாவின் பிரபல மையமாக உள்ளது. நகரத்திலும் அதைச் சுற்றியுள்ள மாவட்டங்களிலும் ஏராளமான வரலாற்று முக்கியத்துவம் வாய்ந்த கட்டடக்கலை நினைவுச்சின்னங்கள் உள்ளன.

பக்ஸோரோ பிராந்தியத்தில் உள்ள குறிப்பிடத்தக்க இயற்கை வளங்கள் உள்ளன. குறிப்பாக இயற்கை எரிவளி, பெட்ரோலியம், கிராபைட்டு, பெண்ட்டோனைட், பளிங்கு, கந்தகம், சுண்ணாம்பு, கட்டுமானத்திற்கான மூலப்பொருட்கள் போன்றவை ஆகும். எண்ணெய் சுத்திகரிப்பு ஆலை, பருத்தி அரவை ஆலை, துணி மற்றும் பிற சிறு தொழில்கள் மிகவும் வளர்ந்துள்ளன.  பாரம்பரிய கைவினைகளான தங்க சித்திரத்தையல், மட்பாண்டங்கள், செதுக்கு வேலைப்பாடுகள் ஆகியவை புதுப்பிக்கப்பட்டுள்ளன. உஸ்கெகிஸ்தானில் கரகுல் செம்மறி ஆடு வளர்ப்பு தொழிலும் உள்ளது.

நிர்வாக பிரிவுகள்
-----------------

 புகாரா மாவட்டங்கள்

| எண் | மாவட்ட பெயர் | மாவட்ட தலைநகரம் |
| --- | --- | --- |
| 1 | ஓலோட் மாவட்டம் | ஓலோட் |
| 2 | புகாரா மாவட்டம் | கலாசியோ |
| 3 | கிஜ்துவோன் மாவட்டம் | கிஜ்துவோன் |
| 4 | ஜொண்டோர் மாவட்டம் | ஜொண்டர் |
| 5 | கோகோன் மாவட்டம் | ககன் |
| 6 | கோராக்கோல் மாவட்டம் | கோராக்கோல் |
| 7 | கொரோவல்போசர் மாவட்டம் | கொரோவல்போசர் |
| 8 | பெஷ்கு மாவட்டம் | யாங்கிபோசர் |
| 9 | ரோமிதன் மாவட்டம் | ரோமிதன் |
| 10 | ஷோபிர்கான் மாவட்டம் | ஷோஃபிர்கான் |
| 11 | வோப்கென்ட் மாவட்டம் | வோப்கென்ட் |

குறிப்புகள்
-----------

1. 1 2  *Statistical Yearbook of the Regions of Uzbekistan 2009*, State Statistical Committee, Tashkent, 2009 (in உருசிய மொழி).
2. ↑  "Investment Potentials of the Bukhara Region". *Diplomat*. Diplomat. 25 ஜனவரி 2021 அன்று மூலம் பரணிடப்பட்டது. 22 February 2019 அன்று பார்க்கப்பட்டது.
**குறிச்சிமலை மாரியம்மன் கோயில்** தமிழ்நாட்டில் தஞ்சாவூர் மாவட்டம், குறிச்சிமலை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினொன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மாரியம்மன் சன்னதியும், விநாயகர், முருகன் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. ஆடி மாதம் ஆடிவெள்ளி முக்கிய திருவிழாவாக நடைபெறுகிறது. தை, சித்திரை மாதம் தைவெள்ளி, சித்ரா பௌர்ணமி திருவிழாக்களாக நடைபெறுகின்றன. சித்திரை மாதம் சித்திரை தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நிகர்நிலைப் பல்கலைக்கழகம்**  (Deemed university) இந்தியாவில் உயர்தரத்தில் கல்வி வழங்கும் கல்லூரிகள் மற்றும் பல்வேறு பல்கலைக்கழகங்களின் துறைகளுக்குத் தன்னாட்சிநிலை வழங்கப்படுவதைக் குறிக்கிறது. *பல்கலைக்கழகங்களுக்கு நிகரான* என்ற இந்தத் தகுதியை பல்கலைக்கழக மானியக் குழுவின் பரிந்துரையில் பல்கலைக்கழக மானியக்குழு சட்டம் 1956இன் பிரிவு 3ன்படி இந்திய மனிதவள அமைச்சகத்தின் உயர்கல்வித்துறை வழங்குகிறது.

பல்கலைக்கழக மானியக்குழு 1956ஆம் ஆண்டு நாட்டின் பல்வேறு பல்கலைக்கழகங்களை ஒருங்கிணைக்கவும் சீர்தரத்தை நிர்ணயிக்கவும் இந்திய நாடாளுமன்றத்தால் அமைக்கப்பட்டது. 

அமிர்தா விஸ்வ வித்யாபீடம், பிர்லா தொழில்நுட்பம் மற்றும் அறிவியல் கழகம் மற்றும் வேலூர் தொழில்நுட்ப பல்கலைக்கழகம் ஆகியவை இந்தியாவின் சிறந்த தனியார் நிகர்நிலைப் பல்கலைக்கழகங்கள்.

மேலோட்டம்
---------

நிகர்நிலைப் பல்கலைக்கழகங்கள் தங்கள் கல்வித்திட்டங்கள், பாடத்திட்டங்கள் இவற்றைத் தீர்மானிக்க தன்னாட்சி பெறுவதோடு மாணவர் சேர்க்கை, கட்டணங்கள் மற்றும் மாணவர்க்கான சட்டத்திட்டங்கள் குறித்து தங்கள் விதிமுறைகளைச் செயல்படுத்தும் உரிமையும் பெறுகிறார்கள். இந்தத் தகுதி பெற்ற பல்கலைக்கழகங்கள் தரமான கல்வி நிறுவனங்களாக அறியப்படுகின்றன.

மேற்கோள்கள்
-----------

1. ↑  "Indian Institute of Space Science and Technology (IISST) Thiruvanathapuram Declared as Deemed to be University". Union Human Resource Development Ministry, Press Information Bureau. July 14, 2008.
2. ↑  "IIST gets deemed university status". தி இந்து. Jul 15, 2008. ஜூலை 18, 2008 அன்று மூலம் பரணிடப்பட்டது. ஏப்ரல் 25, 2011 அன்று பார்க்கப்பட்டது.
3. ↑  UGC Act UGC
4. ↑  "MoE, National Institute Ranking Framework (NIRF)". *www.nirfindia.org*. 2021-11-26 அன்று பார்க்கப்பட்டது.
5. ↑  "Careers360 Engineering Ranking 2021: Eight IITs, 2 NITs Top The List". *NDTV.com* (ஆங்கிலம்). 2021-11-26 அன்று பார்க்கப்பட்டது.
6. ↑  நிகர்நிலைப் பல்கலைக்கழகம் மானியக்குழு இணையதளம்

வெளியிணைப்புகள்
---------------

* List of Deemed universities, as of 2008 University Grants Commission
* List of Deemed universities பரணிடப்பட்டது 2012-02-17 at the வந்தவழி இயந்திரம் Department of Education
* The UGC Act and the Regulations UGC website.
* நிகர்நிலை பல்கலைக்கழகங்களின் தரம்: அறிக்கை கோருகிறது உச்சநீதிமன்றம்
**புகிட்னொன்** (Bukidnon) என்பது பிலிப்பீன்சின் லூசோனின், வடக்கு மின்டனவுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் மலேபலே ஆகும். இது 1914-ஆம் ஆண்டில் ஸ்தாபிக்கப்பட்டது.இதன் தற்போதைய மாகாண சபை ஆளுநர் *ஜோச் மரியாபார். சுபிரி. ஜேஆர்.* (Jose Maria R. Zubiri, Jr.) ஆவார். இதன் மொத்த நிலப்பரப்பளவு 10,498.59 சதுர கிலோமீற்றர்கள் ஆகும். 2015-ஆம் ஆண்டின் சனத்தொகைக் கணக்கெடுப்புக்கு அமைவாக புகிட்னொன் மாகாணத்தின் சனத்தொகை 1,415,226 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 3-ஆம் மாகாணமாகவும் சனத்தொகையின் அடிப்படையில் 16-ஆம் மாகாணமாகவும் காணப்படுகின்றது. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 130 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 61-ஆம் மாகாணம் ஆகும். அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. 
இம்மாகாணத்தில் 464 கிராமங்களும், 20 மாநகராட்சிகளும் உள்ளன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 11 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  PromdiNEWS: Bulacan celebrates 435th founding year
3. ↑  "Population of the provine". Archived from the original on 2011-07-09. 2017-01-11 அன்று பார்க்கப்பட்டது.CS1 maint: unfit url (link)
**நிகர ஓட்ட விகிதம்**  (*Net Run Rate*) அல்லது சுருக்கமாக **நி.ஓ.வி** (*NRR*) என்பது துடுப்பாட்டத்தில் அணிகளின் செயல்திறனை அல்லது ஆட்டத்தை பகுப்பாய்வு செய்வதற்கான ஒரு புள்ளியியல் முறைமையாகும். வரையிட்ட நிறைவுப் போட்டிகளில் அணிகளை தரவரிசைப்படுத்த மிகவும் கூடுதலாகப் பயன்படுத்தப்படுகிறது. 

ஒரு தனி ஆட்டத்தில் நிகர ஒட்ட விகிதமானது ஒரு நிறைவிற்கு அவ்வணி எடுக்கும் ஓட்ட விகிதத்திலிருந்து எதிரணி ஒரு நிறைவிற்கு எடுக்கும் ஓட்ட விகிதத்தை கழித்துப் பெறுவதாகும்.

விரிவான விளக்கம்
----------------

ஓர் அணியின் ஓட்ட விகிதம் என்பது அவ்வணி எடுத்த ஓட்டங்களை அவ்வணி எதிர்கொண்ட நிறைவுகளால் வகுத்துப் பெறுவதாகும். ஓர் நிறைவிற்கு ஆறு பந்துகள் இருப்பதால் இவ்வாறு கணக்கிட ஒவ்வொரு பந்தும் 1/6 நிறைவாக எடுத்துக் கொள்ளப்படுகிறது. வழமையான துடுப்பாட்டத்தில் இது .1 நிறைவாக கொள்ளப்படுகிறது. 

ஓர் அணியானது 50 நிறைவுகளில் 250 ஓட்டங்கள் எடுத்ததாயின் அதன் ஓட்ட விகிதம் {\displaystyle {\frac {250}{50}}=5} ஆகும். இதே ஓட்ட எண்ணிக்கையை அவ்வணி 47.5 நிறைவுகளில் எடுத்திருந்தால், அவர்களது ஓட்ட விகிதம் {\displaystyle {\frac {250}{47{\frac {5}{6}}}}\approx 5.226} ஆக இருக்கும்.

நிகர ஓட்ட விகிதத்தின் கருதுகோளானது எதிரணியின் இறுதி ஓட்ட விகிதத்தை அவ்வணியின் ஓட்ட விகிதத்திலிருந்து நீக்கிப் பெறுவதை மையப்படுத்தி உள்ளது. இதில் உள்ள ஒரு சிக்கல் ஏதேனும் அணி வரையிட்ட நிறைவுகளை முழுமையாக ஆடாது அனைத்து மட்டையாடுபவர்களையும் இழக்கும்போது அவர்கள் எதிர்கொண்ட பந்துகளைக் கொண்டு வகுக்காமல் முழுமையான நிறைவுகளால் வகுக்கப் படுகிறது. அதாவது ஒருநாள் பன்னாட்டு துடுப்பாட்டத்தில் 50 பநிறைவுகளாலும் இருபது20 போட்டிகளில் 20 நிறைவுகளாலும் வகுக்கப்படுகிறது. 

வழமையாக, ஓரு பருவத்தில் அணிகள் பெற்ற ஓட்டங்களும் நிறைவுகளும் கீழ்கண்டவாறு தொகுக்கப்பட்டு போட்டி பட்டியலில் அணிகள் ஒப்பிடப்படுகின்றன. 

{\displaystyle {\mbox{net run rate }}={\frac {\mbox{total runs scored}}{\mbox{total overs faced}}}-{\frac {\mbox{total runs conceded }}{\mbox{total overs bowled}}}}

மேற்கோள்கள்
-----------

* 
*
**செவ்வாலி பேரினம்** (*Phoenicurus*) என்பது சிறிய அளவிலான, தொல்லுலக பறவைகளின் குழு ஆகும். இவை முன்னர் அமெரிக்க பாடும் பறவைக் (டர்டிடே) குடும்பத்தில் வகைப்படுத்தப்பட்டன. ஆனால் இப்போது இவை தொல்லுலக ஈப்பிடிப்பான் குடும்பத்தின் மஸ்கிகாபிடே ஒரு பகுதியாக அறியப்படுகின்றன. இவை தற்போது நான்கு பேரினங்களாக வகைப்படுத்தப்பட்டுள்ளன. உண்மையான ரெட்ஸ்டார்ட்ஸ் *ஃபீனிகுரசு*, நெருங்கிய தொடர்புடைய பேரினங்கள் *சைமரோரோனிசு* மற்றும் *ரியாகோர்னிசு*, குறைந்த நெருங்கிய தொடர்புடைய ஒற்றைச் சிற்றினமுடைய, *லுசினியா* ஆகியவை இந்த நான்கு வகைகளாகும்.

இவை பூச்சிகளை உண்ணக்கூடியவை. தரையில் காணும் பூச்சிகளை உண்ணும் பறவைகள் இவை. இவற்றில் பெரும்பாலானவை சிவப்பு வால் கொண்டவை. இதுவே இக்குழுவிற்கு இப்பெயரைக் கொடுக்கின்றது.ஒரு விலங்கின் வால் என்ற பொருள்கொண்ட மத்திய ஆங்கிலச் சொல் *ஸ்டெர்ட்* (*stert*) மற்றும் பழைய ஆங்கிலத்தின் *ஸ்டியோர்ட்* (*steort*) என்பதிலிருந்து பெறப்பட்டது ஸ்டார்ட் ("start") என்ற நவீன ஆங்கிலச் சொல். பெரும்பாலான சிற்றினங்கள் வலசைப் போகக்கூடியன. வட பகுதியில் வாழும் இனங்கள் நீண்ட தூரம் பயணம் செய்பவை. தென்கிழக்கு இனங்கள் பெரும்பாலும் செங்குத்தாக இடம்பெயரக்கூடியன. உயரமான பகுதிகளில் இனப்பெருக்கம் செய்து குளிர்காலத்தில் கீழ்நோக்கி வருபவை.

இவை சிறிய பூச்சி உண்ணிகள். ஆண் பறவைகள் பெரும்பாலும் சிவப்பு, நீலம், வெள்ளை மற்றும் கருப்பு ஆகிய பல்வேறு கலவையில் பிரகாசமான நிறத்தில் உள்ளன. பெண் குருவி சிவப்பு வாலுடன் வெளிர் பழுப்பு நிறத்தில் உள்ளன. சமீபத்திய மரபணு ஆய்வுகள் *ஃபீனிகுரசு* ஒற்றைச் சிற்றினமுடையதல்ல என்றாலும் 'ஃபீனிகுரசு' பேரினத்திற்குள் *சைமரோரோனிசு* மற்றும் *ரியாகார்னிசு* ஆகியவற்றைச் சேர்ப்பதன் மூலம் அவ்வாறு கொள்ளலாம்.  ஆனால், இது குறித்து பன்னாட்டு பறவையியல் காங்கிரஸ் இன்னும் முடிவு எடுக்கவில்லை.

செட்டோபாகா மற்றும் மியோபொரசு இனத்திலுள்ள புதிய உலக ரெட்ஸ்டார்ட்டுகள் நெருங்கிய தொடர்புடையவை அல்ல. இவைகள் புதிய உலக பாடும்பறவை குடும்பத்தில் பருலிடே இனவகையின. பிந்தைய இனத்தின் உறுப்பினர்கள், விரிவான வெள்ளை மற்றும் வால்களில் சிவப்பு இல்லாதவைகளாகும், இவை "வைட்ஸ்டார்ட்ஸ்" என்றும் அழைக்கப்படுகின்றன.

இனங்கள் பட்டியல்
----------------

* பேரினம் *ஃபீனிகுரசு*
	+ ப்ரெஸ்வால்ஸ்கி செவ்வாலி (*ஃபீனிகுரசு அலாசானிகசு*)
	+ எவர்ஸ்மேன் செவ்வாலி (*ஃபீனிகுரசு எரித்ரோனோட்டசு*)
	+ செவ்வாலி ( *ஃபீனிகுரஸ் ஓக்ரூரோசு*)
	+ ஹோட்சன் செவ்வாலி (*ஃபீனிகுரஸ் ஹோட்சோனி*)
	+ வெண்தொண்டை செவ்வாலி (*ஃபீனிகுரஸ் ஸ்கிஸ்டிசெப்ஸ்*)
	+ டாரியன் செவ்வாலி (*ஃபீனிகுரஸ் அரோரியசு*)
	+ மசியர் செவ்வாலி (*ஃபீனிகுரசு மசெரி*)

மேற்கோள்கள்
-----------

1. 1 2  Hoyo, J. del, et al. eds. (2005). *Handbook of the Birds of the World, vol. 10*. Barcelona: Lynx Edicions. பக். 768–776. பன்னாட்டுத் தரப்புத்தக எண்:84-87334-72-5. .
2. ↑  Sangster, G. Alström, P. Forsmark, E. & Olsson, U. (2010). Multi-locus phylogenetic analysis of Old World chats and flycatchers reveals extensive paraphyly at family, subfamily and genus level (Aves: Muscicapidae). *Molecular Phylogenetics and Evolution* 57: 380–392 Full text
3. ↑  IOC World Bird List Family Muscicapidae பரணிடப்பட்டது 2011-09-28 at the வந்தவழி இயந்திரம்
4. ↑  IOC World Bird List Family Parulidae பரணிடப்பட்டது 2012-05-01 at the வந்தவழி இயந்திரம்
**அரியலூர் வட்டம்** , தமிழ்நாட்டின் அரியலூர் மாவட்டத்தில் உள்ள 4 வட்டங்களில் ஒன்றாகும். இந்த வட்டத்தின் தலைமையகமாக அரியலூர் நகரம் உள்ளது. இந்த வட்டத்தின் கீழ் 68 வருவாய் கிராமங்கள் உள்ளது.

மக்கள் தொகை பரம்பல்
-------------------

2011-ஆம் ஆண்டு மக்கள் தொகை கணக்கெடுப்பின்படி வட்டத்தின் மொத்த மக்கள்தொகை 2,55,809 ஆகும். தாழ்த்தப்பட்டோர் 
55,443 ஆகவும், பட்டியல் பழங்குடியினர் 1,217 ஆகவும் உள்ளனர். மக்கள்தொகையில் எழுத்தறிவு 71.47% ஆகவுள்ளது. பாலின விகிதம் ஆயிரம் ஆண்களுக்கு, 1014 பெண்கள் வீதம் உள்ளனர்.

வருவாய் கிராமங்கள்
------------------

அரியலூர் வட்டத்தில் 68 கிராமங்கள் கொண்டது.அவைகள்:
  

அழகியமணவாளம், அளந்துரையார்கட்டளை, அமீனாபாத், 
ஆண்டிபட்டாக்காடு, அன்னிமங்கலம், அரியலூர் வடக்கு. 
அரியலூர் தெற்கு, அருங்கால், அயன் ஆத்தூர், 
அயன் சுத்தமல்லி, 
சென்னிவனம், 
சின்னப்பட்டாக்காடு, 
ஏலாக்குறிச்சி, 
இலந்தைக்கூடம், 
கோவிந்தபுரம், 
இடயாத்தன்குடி, 
இலுப்பையூர், 
கடுகூர், 
கயர்லாபாத், 
கல்லங்குறிச்சி, 
காமரசவல்லி, 
கண்டிராதித்தம், 
கரையவெட்டி,
கருப்பிலாக்கட்டளை, 
குரப்பூர் சேனாபதி, 
காவனூர், 
கீழகாவட்டான்குரிச்சி, 
கீழகொளத்தூர்,
கீழப்பழூர், 
கீழையூர், 
கோவில் எசனை கிழக்கு, 
கோவில் எசனை மேற்கு, 
கோவிலூர், 
குலமாணிக்கம் கிழக்கு, 
குருவாடி, 
முல்லார்,
மஞ்சமேடு, 
மேலப்பழூர், 
நாகமங்கலம், 
ஓரியூர்,
ஓட்டக்கோவில்,
பளிங்காநத்தம், 
பார்ப்பனச்சேரி, 
பெரியநாகனூர், 
பெரியதிருக்கோணம், 
பூண்டி, 
பொட்டவெளி,
புதுப்பாளையம், 
புங்கங்குளி, 
ராயம்புரம்,
ரெட்டிப்பாளையம், 
சன்னாவூர் வடக்கு, 
சன்னாவூர் தெற்கு, 
காத்தமங்கலம்,
சிறுவலூர், 
சுள்ளங்குடி,
தேளூர்,
திருமழபாடி, 
திருமானூர், 
தூத்தார், 
வடுகபாளையம், 
வாலாஜா நகரம்,
வாரணவாசி, 
வெங்கனூர், 
வெற்றியூர்,
விளாங்குடி,
விலுப்பனாங்குறிச்சி.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2011-09-26 அன்று மூலம் பரணிடப்பட்டது. 2011-08-24 அன்று பார்க்கப்பட்டது.
2. ↑  Ariyalur Taluka Population
3. ↑  List of Villages in Arialur tauk

| * பா
* உ
* தொ
அரியலூர் மாவட்டம் |
| --- |
| மாவட்டத் தலைமையகம் | அரியலூர் |
| மாநிலம் | தமிழ்நாடு |
| வட்டங்கள் | அரியலூர் வட்டம் **·** செந்துறை வட்டம்  **·**  உடையார்பாளையம் வட்டம் **·**  ஆண்டிமடம் வட்டம் |
| ஊராட்சி ஒன்றியங்கள் | ஆண்டிமடம் · அரியலூர்· ஜெயங்கொண்டம்  · செந்துறை · தா. பழூர் · திருமானூர் |
| நகராட்சிகள் | அரியலூர் · ஜெயங்கொண்டம் |
| பேரூராட்சிகள் | வரதராஜன்பேட்டை · உடையார்பாளையம் |
| வரலாறு | முற்காலச் சோழர்கள் **·**  களப்பிரர்  **·**  பல்லவர் **·**  இடைக்காலச் சோழர்கள் **·**  சாளுக்கிய சோழர்கள் **·**  பிற்காலப் பாண்டியர்கள் **·**  தில்லி சுல்தானகம் **·**  மதுரை சுல்தானகம் **·**  விஜயநகரப் பேரரசு **·**  மதுரை நாயக்கர்கள்  **·**  உடையார்பாளையம் இராசதானி |
| ஆன்மிகத் தலங்கள் | கங்கைகொண்ட சோழபுரம்  **·**  கரைவெட்டி பறவைகள் காப்பகம் **·**  பயறணீநாத சுவாமி திருக்கோவில்  **·**  கலியுக வரதராஜ பெருமாள் கோவில் |
| சட்டமன்றத் தொகுதிகள் | அரியலூர்  **·** குன்னம்  **·** ஜெயங்கொண்டம் |
Smithson Tennant in Finkle Street, Selby
**சிமித்சன் டெனண்ட்** (*Smithson Tennant*, 30 நவம்பர் 1761 - 22 பெப்ரவரி 1815) என்பவர் ஓர் ஆங்கிலேய வேதியியலாளர் ஆவார்.

இரிடியம் மற்றும் ஓசுமியம் ஆகிய தனிமங்களை கண்டுபிடித்து இவர் புகழ் பெற்றார். 1803 ஆம் பிளாட்டினம் தாதுவின் எச்சங்களில் இருந்து இத்தனிமங்களை இவர் கண்டறிந்தார். வைரம் மற்றும் விறகுக்கரி ஆகியவற்றின் அடையாளங்களை நிருபித்தவர் என்ற வகையிலும் இவர் பங்காற்றியுள்ளார். டெனண்டைட் என்ற கனிமம் இவரால் கண்டுபிடிக்கப் பட்டதாலேயே அப்பெயர் பெற்றது.

இங்கிலாந்து யாக்சையரில் உள்ள செல்பையில் டெனண்ட் பிறந்தார். தந்தையின் பெயர் கால்வெர்ட் டெனண்ட் ஆகும். இரண்டாம் பேரான் பால்டிமோர் என்ற பட்டம் பெற்ற செசிலசு கால்வெர்ட்டின் பெயர்த்தி பில்லிசு கால்வெர்ட்டிடம் இருந்து கால்வெர்ட் டெனண்ட்டுக்கு இப்பெயர் வந்தது. சிமித்சன் டெனண்ட்டுக்கு சிமித்சன் என்ற பெயர் அவருடைய பாட்டியின் பெயரான ரெபெக்கா சிமித்சன் என்ற பெயரில் இருந்து தருவிக்கப்பட்டது ஆகும். இவர் யோசுவா இட்சிலிங்கின் விதவை மனைவியாவார். யாக்சையரில் இருந்த பெவர்லி இலக்கணப் பள்ளிக்கூடத்தில் இவர் கல்வி கற்றார். தற்போது அப்பள்ளியின் நுழைவுவாயில் ஒன்றில் அவருடைய இரு கண்டுபிடிப்புகளான இரிடியம் மற்றும் ஓசுமியத்தை நினைவுகூறும் வகையில் தகடொன்று பொதிக்கப்பட்டுள்ளது. 1781 ஆம் ஆண்டில் எடின்பரோ பல்கலைக்கழகத்தில் மருத்துவம் படிக்க ஆரம்பித்த இவர், சிலமாதங்களில் கேம்பிரிட்ச் சென்றார். அங்கு தாவரவியல் மற்றும் வேதியியலுக்காக தன்னுடைய வாழ்வை அர்ப்பணித்தார். 1796 ஆம் ஆண்டில் கேம்பிரிட்சில் பட்டம்பெற்ற அதே நேரத்தில் செட்டார் அருகே ஒரு பண்ணையை வாங்கி அதில் விவசாய ஆய்வுகள் மேற்கொண்டார். 1813 ஆம் ஆண்டில் கேம்பிரிட்சில் வேதியியல் பேராசியராக நியமிக்கப்பட்டார். பணியாற்றத் தொடங்கிய சிறிது காலத்திலேயே அவர் போலோன் அருகே ஒரு பாலத்தில் பயணம் செய்தபொழுது விபத்தில் காலமானார்.

மேற்கோள்கள்
-----------

1. ↑  Mary D. Archer; Christopher D. Haley (2005). *The 1702 Chair of Chemistry at Cambridge: Transformation and Change*. Cambridge University Press. பக். 115. பன்னாட்டுத் தரப்புத்தக எண்:978-0-521-82873-4. .
2. 1 2  J.W.C. (December 1961). "Supply and training of food technologists". *Royal Institute of Chemistry* **85**: 434. doi:10.1039/JI9618500429. .
3. ↑   "Smithson Tennant (TNNT782S)". *A Cambridge Alumni Database*. University of Cambridge.
4. ↑  யூடியூபில் Iridium and Osmium Discovery - Periodic Table of Videos

உசாத்துணை
---------

Mary D. Archer, Christopher D. Haley. *The 1702 Chair of Chemistry at Cambridge*. Cambridge, **2005**, ISBN 0-521-82873-2, ISBN 978-0-521-82873-4.

வெளிப்புற இணைப்புகள்
--------------------

* Osmium and Iridium Events Surrounding Their Discoveries பரணிடப்பட்டது 2013-04-20 at the வந்தவழி இயந்திரம்
* Passages from the life of a philosopher by Charles Babbage
* The Early Life of Smithson Tennant FRS (1761–1815) பரணிடப்பட்டது 2013-01-31 at the வந்தவழி இயந்திரம்
நவம்பர் 2016ல் புது டெல்லியில் உருவான புகைப்பனி
புகையும் பனியும் கலந்து **புகைப்பனி** (*Smog*) உருவாகின்றது. இது விலங்குகளுக்கு நுரையீரல் ஒவ்வாமையை ஏற்படுத்துவதுடன் தாவரங்களின் வளர்ச்சியையும் பாதிக்கிறது. தெருக்களில் துாசிமண்டலத்தைப் புகைப்பனி உருவாக்குவதால் சாலை விபத்துகள் அதிகாிக்கின்றன. 2016 டிசம்பாில் புதுடெல்லியில் புகைப்பனியால் பள்ளிகளுக்கு விடுமுறையளிக்கப்பட்டது. முதன்முதலில் 1905 ஆம் ஆண்டு புகையும் பனியும் இணைத்து புகைப்பனி என்ற சொல்லை உருவாக்கினர். அதாவது SMOKE (புகை) + FOG (பனி) = SMOG (புகைப்பனி) என ஆனது.

இது ஒரு காற்று மாசுபாடு ஆகும். வாகனப்புகை மற்றும் தொழிற்சாலைப் புகை ஆகியவை வளிமண்டல காற்று மற்றும் சூாிய ஒளியுடன் வினை புாிவதால் புகைப்பனி உருவாகின்றது. காற்று மாசுபாட்டை பூமிக்கு மிக அருகில் புகைப்பனி வைத்திருப்பதால் காற்றில் நச்சுத்தன்மை அதிகமாகிறது.

வரலாறு
------

1905 ஆம் ஆண்டு நடைபெற்ற பொது சுகாதார மாநாட்டில் ஹென்றி அன்டனி டேஸ் வோக்ஸ் (Dr. Henry Antoine Des Voeux) என்பாா் அளித்த கட்டுரையில் SMOKE (புகை) + FOG (பனி) = SMOG (புகைப்பனி) என்ற வார்த்தையை முதன்முதலில் பயன்படுத்தினார்.

காரணங்கள்
---------

### இயற்கை காரணங்கள்

எாிமலை வெடிப்பில் வெளியேறும் கந்தக டை ஆக்சைடு மற்றும் துாசியே புகைப்பனி உருவாக இயற்கை காரணமாகிறது.

### செயற்கை காரணங்கள்

நிலக்கரிப் புகை, வாகனப்புகை, தொழிற்சாலைப் புகை மற்றும் பெட்ரோலியப் பொருட்களால் வரும் புகை ஆகியவை புகைப்பனி உருவாக செயற்கை காரணமாகிறது.

புகைப்பனியில் உள்ளவை
--------------------

கார்பன் மோனோ ஆக்சைடு, நைட்ரஜன் ஆக்சைடுகள், எளிதில் ஆவியாகும் காிமப்பொருட்கள், கந்தக டை ஆக்சைடு, ஹைட்ரோ கார்பன்கள், விச வாயுக்கள்,தரை நிலை ஓசோன் ஆகியவை புகைப்பனியில் உள்ள வாயுக்கள் ஆகும்.

புகைப்பனியால் ஏற்படும் பாதிப்புகள்
----------------------------------

மூச்சுக்குழாய் அழற்சி, ஆஸ்துமா, நுரையீரல் நோய்களை ஏற்படுத்துகிறது. மூச்சு திணறல், இழப்பு, இருமல் போன்ற நோய்களை ஏற்படுத்துகிறது. புற்று நோய், ஞாபக மறதி நோய், குழந்தைகள் குறைபாடுடன் பிறத்தல் போன்றவற்றிற்கும் காரணமாகிறது.

மேற்கோள்கள்
-----------

1. ↑  பொ.ஐங்கரநேசன் (2007). *தெரியுமா-அறிவியல் விளக்கங்களின் தொகுப்பு*. சென்னை: அரும்பு பதிப்பகம். பக். 240. பன்னாட்டுத் தரப்புத்தக எண்:81-88038-73-3.
2. ↑  Piazzesi, Gaia (2006). *The Catalytic Hydrolysis of Isocyanic Acid (HNCO) in the Urea-SCR Process* (PhD Thesis). ETH Zurich. பக். 1. Archived from the original on 2017-12-01.. பார்த்த நாள்: 2017-05-09.
3. ↑  United States Environmental Protection Agency(30 April 2008). "EPA Tools Available as Summer Smog Season Starts". செய்திக் குறிப்பு.
4. ↑  "State and County Emission Summaries: Carbon Monoxide". *Air Emission Sources*. United States Environmental Protection Agency. 25 October 2013.
5. ↑  Bharadwaj, Prashant; Zivin, Joshua Graff; Mullins, Jamie T.; Neidelllast, Matthew (July 8, 2016). "Early life exposure to the Great Smog of 1952 and the Development of Asthma". *American Journal of Respiratory and Critical Care Medicine (ATS Journals)* **194** (12). .
**குர்னகோவ் சோதனை** *( Kurnakov test)* என்பது சோவியத் வேதியியலாளர் நிக்கோலாய் செமெனோவிச் குர்னகோவ் உருவாக்கிய வேதியியல் சோதனையாகும். குர்னகோவ் வினை என்ற பெயராலும் இச்சோதனை அழைக்கப்படுகிறது. மறுபக்க மாற்றிய நிகழ்வின் விளைவுகளைப் பயன்படுத்தி சதுர அணைவுச் சேர்மங்களில் [PtA2X2] (A=NH3, X= ஆலசன் அல்லது அமில இயங்குபொருள்) காணப்படும் ஒருபக்க, மறுபக்க மாற்றியன்களின் இணையை வேறுபடுத்தி அறியலாம். இதற்காக சதுர அணைவுகள் தயோயூரியாவுடன் சேர்க்கப்பட்டு சூடுபடுத்தப்படுகின்றன. பொதுவாக இச்சோதனை பிளாட்டினச் சுரங்கங்களில் பயன்படுத்தப்படுகிறது.

பயன்கள்
-------

ஒருபக்க-பிளாட்டினம் மற்றும் மறுபக்க-பிளாட்டினம் ஆகியவற்றை வேறுபடுத்தி அறிய இச்சோதனை பயன்படுகிறது. சூடான நீர்த்த கரைசலில் ஒருபக்க சேர்மம் நீர்த்த தயோயூரியாவுடன் வினைபுரிந்து ஆழ்ந்த மஞ்சள் நிறக் கரைசல் தோன்றுகிறது. இக்கரைசலை குளிரச்செய்து தயோயூரியா பிளாட்டினம்(II) குளோரைடு மஞ்சள் நிற ஊசிகளாகப் படிகமாகிறது. வினைபுரிவது மறுபக்க சேர்மமாயிருந்தால் நிரமற்ற கரைசல் உருவாகி, குளிர்விக்கும்போது அதிலிருந்து வெண்மையான ஊசிகளாக மறுபக்க-பிசு(தயோயூரியா)டையமைன்பிளாடினம்(II) படிவுகள் கிடைக்கின்றன.

மேற்கோள்கள்
-----------

1. ↑  "*The Life and Work of Nikolai Semenovich Kurnakov*" (PDF). 2015-09-24 அன்று மூலம் (PDF) பரணிடப்பட்டது. 2017-01-29 அன்று பார்க்கப்பட்டது.
2. ↑  Kurnakow, N. (1894). "Ueber complexe Metallbasen; Erste Abhandlung". *Journal für Praktische Chemie* **50**: 481–507. doi:10.1002/prac.18940500144.
3. ↑  George B. Kauffman (1983). "Nikolaĭ Semenovich Kurnakov, the reaction (1893) and the man (1860–1941) a ninety-year retrospective view". *Polyhedron* **2** (9): 855–863. doi:10.1016/S0277-5387(00)81400-X.
4. ↑  Kong, Pi-Chang; Rochon, F.D. (1979). "*cis*- and *trans*-Platinum compounds of substituted pyrimidines and their products from thiourea in Kurnakov's reaction". *Canadian Journal of Chemistry* **57** (5): 526–529. doi:10.1139/v79-086.
5. ↑  Woollins, J (1983). "The detection of trace amounts of trans-Pt(NH3)2Cl2 in the presence of cis-Pt(NH3)2Cl2. A high performance liquid chromatographic application of kurnakow's test". *Polyhedron* **2** (3): 175–178. doi:10.1016/S0277-5387(00)83954-6.
பாரம்பரிய சேணத்துடன் பிடரி வெட்டப்பட்ட ஒரு மங்கோலியக் குதிரை
**மங்கோலியக் குதிரை** (மொங்கோலியம் Адуу, *அடூ*: "குதிரை" அல்லது *மோரி*; அல்லது குதிரைக் கூட்டம் - *அடோ*) என்பது மங்கோலியாவைப் பிறப்பிடமாகக் கொண்ட ஒரு குதிரை வகை ஆகும். செங்கிஸ் கானின் காலத்தில் இருந்தே இவ்வகைக் குதிரைகள் பெரிதாக மாற்றத்திற்கு உள்ளாகவில்லை என்று கூறப்படுகிறது. பாரம்பரிய மங்கோலியப் பாணியில் வாழ்க்கை நடத்தும் நாடோடிகள் இன்றும் 30 இலட்சத்துக்கும் மேற்பட்ட இவ்வகை விலங்குகளை வைத்திருக்கின்றனர். இந்த எண்ணிக்கை மங்கோலியாவின் மக்கட்தொகையை விட அதிகம் ஆகும். மங்கோலியாவில் ஆண்டு முழுவதும் இக்குதிரைகள் வெட்ட வெளியில் வாழ்கின்றன. கோடையில் 30 °C (86 °F) முதல் குளிர்காலத்தில் −40 °C (−40 °F) வரையிலான தட்பவெப்பத்தைத் தாங்கி வாழ்கின்றன. தாமாகவே மேய்ச்சலில் ஈடுபட்டுத் தமக்கான உணவைத் தாமே தேடிக் கொள்கின்றன. குதிரையின் பாலில் இருந்து தேசிய பானமான *அயிரக்* தயாரிக்கப்படுகிறது. சில விலங்குகள் மாமிசத்திற்காகக் கொல்லப்படுகின்றன. இது தவிர இவை சவாரி மற்றும் பயண விலங்குகளாகப் பயன்படுத்தப்படுகின்றன. நாடோடிகளின் தினசரி வேலைகள் மற்றும் குதிரைப் பந்தயத்திற்கு இவை பயன்படுத்தப்படுகின்றன.

மங்கோலியப் பேரரசின் 13ஆம் நூற்றாண்டுப் படையெடுப்புகளில் மங்கோலியக் குதிரைகள் முக்கியப் பங்கு வகித்தன.

உசாத்துணை
---------

1. ↑  "Masson Smith" (PDF). afe.easia.columbia.edu. 2014-08-25 அன்று பார்க்கப்பட்டது.
பதின்மூன்றாம் நூற்றாண்டின் **மங்கோலியர்களின் ஐரோப்பியப் படையெடுப்பானது** 1220கள் முதல் 1240கள் வரை நடைபெற்றது. கிழக்கு ஐரோப்பாவில் வோல்கா பல்கேரியா, குமனியா, மற்றும் கீவ் மற்றும் விளாடிமிர் போன்ற உருசிய சமஸ்தானங்களை மங்கோலியர்கள் அழித்தனர். நடு ஐரோப்பாவில் துண்டாகி இருந்த போலந்து மீது மங்கோலிய ராணுவங்கள் இருமுனை தாக்குதலைத் தொடுத்தன. போலந்து தாக்குதலானது லெக்னிகா யுத்தத்தில் (9 ஏப்ரல் 1241) உச்சத்தை அடைந்தது. அங்கேரியன் மீதான தாக்குதல் மொகி யுத்தத்தில் (11 ஏப்ரல் 1241) உச்சத்தை அடைந்தது. காக்கேசியாவிலிருந்த சார்சியா ராச்சியம், மற்றும் செச்சனியர்கள் மற்றும் இங்குஷ் மக்கள் ஆகியோரின் மீதும் தாக்குதல்கள் தொடுக்கப்பட்டன. இந்தத் தாக்குதலுக்கான திட்டங்கள் தளபதி சுபுதையால் உருவாக்கப்பட்டு, படு கான் மற்றும் கதன் ஆகியோரால் தலைமைதாங்கப்பட்டன. கடைசியாக குறிப்பிடப்பட்ட இருவருமே செங்கிஸ் கானின் பேரன்கள் ஆவர். இவர்களது படையெடுப்புகள் பெரும்பாலான கிழக்கு ஐரோப்பிய பகுதிகளை தங்க நாடோடிக் கூட்டப் பேரரசுடன் இணைத்தன. தங்களுக்குள் சண்டையிட்டுக் கொண்டிருந்த ஐரோப்பிய இளவரசர்கள் மங்கோலியப் படையெடுப்பைத் எதிர்நோக்கியிருக்கும் அச்சமயத்தில் ஒருவருக்கொருவர் உதவி செய்து கொள்வதுதான் ஒரே வழி என்பதை புரிந்து கொண்டனர். எனவே நடு ஐரோப்பாவின் பகுதிகளில் உள்ளூர் போர்கள் மற்றும் சண்டைகள் நிறுத்தப்பட்டன. மங்கோலியர்கள் பின் வாங்கிய பிறகே சண்டைகள் திரும்ப ஆரம்பிக்கப்பட்டன. ஆரம்பகால படையெடுப்புகளுக்குப் பின்னர் சோதனை தாக்குதல்கள் மற்றும் தண்டனை கொடுக்கும் பயணங்கள் பதின்மூன்றாம் நூற்றாண்டின் பிற்பகுதி வரை தொடர்ந்தன.

உசாத்துணை
---------

1. ↑  Thomas T. Allsen (2004-03-25). *Culture and Conquest in Mongol Eurasia*. Cambridge University Press. பன்னாட்டுத் தரப்புத்தக எண்:9780521602709. .
2. ↑  
Francis Dvornik (1962). *The Slavs in European History and Civilization*. Rutgers UP. பக். 26. பன்னாட்டுத் தரப்புத்தக எண்:9780813507996. .
**சிலவர் ஆட்சி** அல்லது **சிறுகுழு ஆட்சி** (*Oligarchy*,  கிரேக்க மொழி ὀλιγαρχία *(oligarkhía)*;  ὀλίγος *(olígos)*, பொருள் "சிலர்", மற்றும் ἄρχω *(arkho)*, பொருள் "ஆள்வது அல்லது ஆணையிடுவது") என்பது அரசியலமைப்பில் அரசியல் அதிகாரம் குறைந்த எண்ணிக்கையிலான நபர்களின் கையில் இருப்பதாகும். இச்சிறுகுழுவினர் அரச குடும்பம், செல்வந்தர்கள், உறவினர்கள், கல்வியாளர்கள், நிறுவனங்கள், படைத்துறை ஆகியவற்றைச் சேர்ந்தவர்களாக இருக்கக் கூடும். இந்த நாடுகளில் ஆட்சி புரியும் சிறு குடும்பங்கள் தங்கள் அதிகாரத்தை அடுத்த தலைமுறைக்கும் தக்க வைத்துக் கொள்வர். இருப்பினும் வாரிசுரிமை அல்லது மரபுரிமை இத்தகைய ஆட்சிமுறையை விவரிக்கத் தேவையான பண்புகளில் ஒன்றாக இருக்க வேண்டியதில்லை. 

*ஓலிகார்க்கி*, என்ற தமது 2011ஆம் ஆண்டு நூலில் ஆசிரியர் ஜெஃப்ரி ஏ. வின்டர்சு இவ்வாறு வரையறுக்கிறார்: "பொருளால் உரிமைபெற்ற நபர்களின் செல்வத்தைக் காக்கும் அரசியல்." வின்டர்சின் வரையறைப்படி பெருஞ்செல்வத்தைக் கைப்பற்றியமையே ஆட்சிக்குழுக்களை அடையாளம் காண முடிவான காரணமாகும். இருப்பினும் சில அதிகார மையங்கள் நேரடியாக தங்கள் சமூகங்களை ஆள்வதில்லை; ஒரு இடைத்தரகரைக் கொண்டும் ஆளவியலும். 

வரலாறு முழுமையுமே, சிலவர் ஆட்சிகள் சர்வாதிகாரத் தன்மையுடனோ (பொதுக் கீழ்படிதல்/அல்லது ஒடுக்கப்படுதல்) ஒப்புமையில் நல்லாட்சி வழங்குவனவாகவோ இருந்துள்ளன. அரிசுட்டாட்டில் செல்வந்தர்களால் ஆள்வதற்கு இணையான சொல்லாக *ஓலிகார்க்கி* என்ற சொல்லை உருவாக்கினார், ஆனால் செல்வந்தர்களால் ஆட்சி புரியப்படுவது *புளூட்டிகிராசி* என குறிப்பிடப்படுகிறது. *ஓலிகார்க்கி* என்பது எப்போதுமே செல்வந்தர்களால் ஆளப்படுவதைக் குறிப்பதில்லை; இது முன்னுரிமை பெற்ற குழுவினால் ஆளப்படுவதைக் குறிக்கிறது. இக்குழு முடியாட்சி போல குருதியால் உறவுடையவர்களாக இருக்க வேண்டியதில்லை.

மேற்சான்ற்கள்
-------------

1. ↑  ὀλίγος, Henry George Liddell, Robert Scott, *A Greek-English Lexicon*, on Perseus Digital Library
2. ↑  ἄρχω, Henry George Liddell, Robert Scott, *A Greek-English Lexicon*, on Perseus Digital Library
3. ↑  ὀλιγαρχία, Henry George Liddell, Robert Scott, *A Greek-English Lexicon*, on Perseus Digital Library
4. ↑  Winters (2011) p.37
'மங்கோலியா' ('மங்கோல்') என்ற சொல் சிரில்லிக் எழுத்துகளில்
**மங்கோலிய சிரில்லிக் எழுத்துக்கள்**(மொங்கோலியம்: Монгол Кирилл үсэг, *மங்கோல் கிரில் உசேக்* அல்லது Кирилл цагаан толгой, *கிரில் த்சகான் டோல்கோய்*) என்பவை தற்போது மங்கோலியாவில் பயன்படுத்தப்படும் எழுத்து முறையாகும். எனினும் சீனாவின் உள் மங்கோலியாவில் இன்னும் பாரம்பரிய மங்கோலிய எழுத்துமுறையே பயன்படுத்தப்படுகிறது.

வரலாறு
------

கடந்த சில காலகட்டங்களில் மொங்கோலிய மொழிக்குப் பயன்படுத்தப்பட்ட எழுத்து வடிவங்களில் இதுவே கடைசியானதாகும். இது பல்கேரிய எழுத்துக்களை ஒத்துள்ளது. உருசிய எழுத்துமுறையை விட இதில் இரண்டு எழுத்துக்கள் மட்டுமே அதிகமாக உள்ளன. 

இது 1940களில் சோவியத் செல்வாக்கின் கீழ் மங்கோலிய மக்கள் குடியரசில் அறிமுகப்படுத்தப்பட்டது. இதற்கு முன்னர் இலத்தீன் எழுத்துமுறை பயன்படுத்தப்பட்டது. 1990ல் மங்கோலியப் புரட்சிக்குப் பிறகு பாரம்பரிய மங்கோலிய எழுத்துமுறைக்கு மாற முயற்சிக்கப்பட்டது. எனினும் இந்த மாற்றம் நிகழவில்லை. எனினும் பாரம்பரிய மங்கோலிய எழுத்துமுறை ஆரம்ப மற்றும் மேல்நிலைப் பள்ளிகளில் கட்டாயப்பாடமாக உள்ளது. மேலும் அது பிரபலமாகி வருகிறது. மொங்கோலிய எழுத்துமுறை செங்குத்தாக எழுதப்படுகிறது. சீன எழுத்துமுறையை கிடைமட்டமாக கூட எழுதமுடியும். ஆனால் பாரம்பரிய மங்கோலிய எழுத்துமுறையை அவ்வாறு எழுத முடியாது. ஆதலால் சிரில்லிக் எழுத்துமுறையே நடைமுறைக்கு உகந்ததாக உள்ளது.

உசாத்துணை
---------

1. ↑  Will Mongolia Have the Courage to Scrap the Russian Alphabet?
2. ↑  "Монгол бичиг XXI зуунд *хэлэлцүүлгээс уриалга гаргалаа"* [Announcements from the "Mongolian script in the 21st century" debate]. *13 May 2011* (Mongolian). GoGo.mn. 20 February 2012 அன்று பார்க்கப்பட்டது.CS1 maint: Unrecognized language (link)
**எம். எம். ஆசன்** *(M.M. Hassan)* என்பவர் இந்திய தேசிய காங்கிரசு கட்சியின் தலைவர் மற்றும் கேரள அரசின் முன்னாள் அமைச்சராவார்.

வாழ்க்கை
--------

ஆசன் 1947 ஆம் ஆண்டு மே மாதம் 14 ஆம் தேதி திருவனந்தபுரத்தில் பிறந்தார். கேரள மாணவர் ஒன்றியம் ஆசனை அரசியலுக்கு அழைத்து வந்தது. படிப்படியாக இவர் கேரள மாணவர் ஒன்றியத்தின் மாநிலத் தலைவராக உயர்ந்தார். கேரளப் பல்கலைக்கழகச் செயற்குழுவில் ஓர் உறுப்பினராகவும் மற்றும் ஒரு தலைவராகவும் தேர்ந்தெடுக்கப்பட்டார்.

ஆசன் கழக்கூட்டம் சட்டமன்றத் தொகுதியிலிருந்து கேரள சட்டமன்ற உறுப்பினராக 1980 மற்றும் 1982 ஆம் ஆண்டு தேர்தல்களில் போட்டியிட்டு வென்றார். பின்னர் 1987 மற்றும் 1991 ஆம் ஆண்டுகளில் நடைபெற்ற தேர்தல்களில் மேற்கு திருவனந்தபுரம் சட்டமன்ற தொகுதிகளில் போட்டியிட்டு மீண்டும் பொதுத் தேர்தலில் தேர்ந்தெடுக்கப்பட்டார். 2001 ஆம் ஆண்டு காயம்குளம் தொகுதியின் சார்பாக கேரள சட்டமன்ற தேர்தலில் போட்டியிட்டார். 2001 ஆம் ஆண்டு முதல் 2004 ஆம் ஆண்டு வரை அ.கு. ஆன்டனி அமைச்சரவையில் தகவல் தொழில் நுட்பம் மற்றும் நாடாளுமன்ற விவகாரத்துறை அமைச்சராக பணியாற்றினார். ஆசன் கேரள சட்டமன்றத்தில் மலையாளிகள் அல்லாதவர் நலத்துறை அமைச்சராகவும் இருந்தார்.

ஆசன் சட்டப் படிப்பில் இளைஞர் பட்டம் பெற்றவர் ஆவார்.

மேற்கோள்கள்
-----------

1. 1 2  "M.M. HASSAN :: STATE OF KERALA". 10 May 2010 அன்று மூலம் பரணிடப்பட்டது. 28 August 2010 அன்று பார்க்கப்பட்டது.
2. ↑  "Hassan takes up expatriates' problems". *தி இந்து*. 11 March 2004. Archived from the original on 14 ஏப்ரல் 2004.. பார்த்த நாள்: 28 August 2010.

புற இணைப்புகள்
--------------

* MM Hassan profile பரணிடப்பட்டது 2012-03-05 at the வந்தவழி இயந்திரம்
கணிதத்தில் ஒன்று, பத்து, நூறு, ஆயிரம், முதலியவை பத்து என்ற எண்ணின் முதல் நான்கு அடுக்குகளாகும். கிரேக்ககாலத்திய கணிதமுறையில் வடிவவியலிலும் இன்னும் சில கணிதப் பிரிவிலும் கணிசமான கண்டுபிடிப்புகள் இருந்தாலும், எண்களைக் குறிப்பதிலும், எண்களைப் பற்றி ஒருவருக்கொருவர் பரிமாறிக் கொள்வதிலும் ஒரு எளிதான குறிமானம் இந்தியாவில் முதலில் கண்டுபிடிக்கப்பட்டது. இதற்குப் பல நூற்றாண்டுகளுக்கு முன்பே, குறிப்பாக மகாபாரதம், இராமாயணம் முதலிய இதிகாசங்கள் தோன்றுமுன்பே, இந்திய ஆவணங்களில் எண் பத்தின் *பதினேழு* அடுக்குகளுக்குத் தனிப் பெயர்கள் பயன்படுத்தப் பட்டிருக்கின்றன. **வடமொழியில் பத்தின் அடுக்குகளுக்குள்ள** இப்பெயர்களைப் பட்டியலிடுகிறது, லீலாவதி என்ற கணிதநூல்.

அடுக்குகளின் பட்டியல்
---------------------

| பெயர் | பத்தின் அடுக்கு |
| --- | --- |
| *ஏக* | 100 |
| *தச* | 101 |
| *சத* | 102 |
| *ஸஹஸ்ர* | 103 |
| *அயுத* | 104 |
| *லக்ஷ* | 105 |
| *ப்ரயுத* | 106 |
| *கோடி* | 107 |
| *அர்புத* (arbuda) | 108 |
| *அப்ஜ* | 109 |
| *கர்வ* (kharva) | 1010 |
| *நிகர்வ* | 1011 |
| *மஹாபத்ம* | 1012 |
| *ஶங்க்க* | 1013 |
| *ஜலதி* | 1014 |
| *அந்த்ய* | 1015 |
| *மத்ய* | 1016 |
| *பரார்த* | 1017 |

இதன் சிறப்பு என்னவென்றால் இப்பெயர்கள் சரளமாக வடமொழிக் கணித நூல்களில் மட்டுமல்லாமல், கோவில் ஆவணங்களிலும், பத்திரங்களிலும், சரித்திர, கலை நூல்களிலும் பயன்படுத்தப்பட்டு வந்திருக்கின்றன. குறிப்பாக மகாபாரதப்போரில் உள்ள எண்ணிக்கைகளெல்லாம் இப்பெயர்களைக் கொண்டுதான் கொடுக்கப்பட்டிருக்கின்றன.

இவற்றையும் பார்க்கவும்
----------------------

* பத்மநாபன்
**மனபேந்திர நாத் ராய்** அல்லது **எம். என். ராய்** (*M. N. Roy*, 21 மார்ச்சு 1887 - 26 ஜனவரி 1954) இந்தியா விடுதலை அடைய புரட்சிச் செயல்களில் ஈடுபட்டவர். ஒரு கம்யூனிஸ்ட்டு, போராளி, சிந்தனையாளர், நாத்திகர் என்று இவர் போற்றப்படுகிறார்.

பிறப்பும் படிப்பும்
-------------------

இவரது இயற்பெயர் நரேந்திர நாத் பட்டாச்சாரியா. தந்தை ஒரு புரோகிதர். ராய் மேற்கு வங்கத்தில் ஆர்பிலியா என்னும் ஊரில் பிறந்தார். அவருடைய பள்ளிப்படிப்பு ஆர்பிலியாவில் தொடங்கியது. வங்கத்தொழில்க் கழகத்தில் பொறியியலும் வேதியியலும் கற்றார். சொந்த முயற்சியில் தொடர்ந்து படித்து தம் அறிவைப் பெருக்கிக்கொண்டார்.

தேசிய உணர்ச்சி
--------------

19ஆம் நூற்றாண்டின் இறுதியில் இந்திய தேசிய உணர்ச்சி எங்கும் பரவத்தொடங்கியது. பங்கிம் சந்திர சட்டர்ஜி, விவேகானந்தர் ஆகியோரின் எழுத்துகளைப் படித்து உணர்வு பெற்றார். பிரித்தானிய அரசுக்கு எதிராகப் போராடி இந்தியா விடுதலை பெறவேண்டும் என்று விரும்பினார். ஆயுதப்புரட்சி மூலம் மாற்றம் காணலாம் என்று நம்பினார். இந்தியர்களுக்கு தனி அரசியல் அமைப்பு சட்டம் வேண்டும் என்பதை முதன்முதலாக, 1927 ல் வலியுறுத்தி பேசினார்.

பொதுவுடைமைக் கட்சி
------------------

மெக்சிக்கோவிலும் இந்தியாவிலும் பொதுவுடைமைக் கட்சியைத் தொடங்கினார். தொழிலாளர் பற்றிய சட்டங்களைப் படித்து அவற்றில் ஆழ்ந்த அறிவு பெற்றார். மெக்சிக்கோவிலிருந்து உருசியாவுக்குச் சென்றார். அங்கு லெனின், டிராட்ஸ்கி, ஸ்டாலின் ஆகியோரின் நட்பைப் பெற்றார். 1923இல் கம்யூனிஸ்டுக் கொள்கைத் திட்டம் வகுக்கப்பட்டது. இக்கொள்கைத் திட்டத்தில் எம். என். ராயின் கருத்துக்களும் விவாதிக்கப்பட்டன. பின்னர் உஸ்பெகிஸ்தான், சீனா ஆகிய நாடுகளுக்கும் சென்று பொதுவுடைமைக் கருத்துகளைப் பரப்பினார்.

இந்தியாவுக்குத் திரும்பல்
-------------------------

1930 டிசம்பரில் இந்தியாவுக்குத் திரும்பினார். ஜவகர்லால் நேரு, சுபாஸ் சந்திர போஸ் ஆகியோரைச் சந்தித்துப் பேசினார். இந்தியாவில் காங்கிரஸ் கட்சியில் சேர விரும்பினார். இருப்பினும் காந்தியடிகளின் தலைமையை அவர் விரும்பவில்லை. பம்பாயில் கைதாகி சிறைக்குச் சென்றார். இன்டிபெண்டென்ட் இந்தியா என்னும் இதழை நடத்தினார். ஏஐடியூசி என்னும் தொழிற்சங்கத்திற்குப் புத்துயிர் கொடுத்துத் தொடங்கி வைத்தார்.

ஆனால் பிற்காலத்தில் முதலாளிய சனநாயகத்தையும் கம்யூனீசத்தையும் வெறுத்து ஒதுங்கினார். புரட்சிகர மனிதநேயம் என்ற கொள்கைக்காக தம் இறுதிக் காலத்தில் பாடுபட்டார். 1954இல் டேராடூனில் இறந்தார்.

மேற்கோள்கள்
-----------

1. ↑  Ray, *In Freedom's Quest,* vol. 1, p. 14.

வெளி இணைப்புகள்
---------------

* Manabendra Nath Roy Internet Archive, Marxists Internet Archive, www.marxists.org/
* "Manabendra Nath Roy," பரணிடப்பட்டது 2011-04-17 at the வந்தவழி இயந்திரம் Banglapedia, www.banglapedia.org/
* M. N. Roy materials in the South Asian American Digital Archive (SAADA)
**பார்வை மோகம்** (**voyeurism** - **வாயூரிஸம்**), ஆண்களில் சிலருக்கு பாலியல் இச்சையைத் தூண்டக்கூடிய ஒரு வகை உளவியல் நோய்க்கூறு ஆகும். ஒரு பெண் உடை மாற்றும்போதோ அல்லது பாலுறவில் இருக்கும்போதோ அவரை இரகசியமாகக் கண்காணித்து அதன்மூலம் இன்புறுதலே பார்வை மோகம் என்பர். பார்வை மோகத்துடன் செயல்படுவது தண்டணைக்குரிய குற்றமாகும்.

பார்வை மோகச் செயலுக்கான இந்தியத் தண்டம் சட்டம்
----------------------------------------------

இந்தியத் தண்டனைச் சட்டத்தின் பிரிவு 354 சி-யின் படி, பார்வை மோகச் செயலில் முதன் முறையாக ஈடுபட்டவர்களுக்கு தண்டத்தொகை மற்றும் ஓராண்டு முதல் மூன்றாண்டுகள் சிறை தண்டனையும், இரண்டாம் முறையாக அதே குற்றத்தில் ஈடுபடுவர்களுக்கு தண்டத் தொகையுடன், மூன்றாண்டு முதல் ஏழாண்டு வரை சிறை தண்டனையும் உண்டு. இத்தண்டனைக்குரிய சட்டம் பிற பாலினத்தவர்களுக்கும் பொருந்தும்.

மேற்கோள்கள்
-----------

1. ↑  "Duhaime's Law Dictionary". 2017-06-18 அன்று மூலம் பரணிடப்பட்டது. 2019-01-10 அன்று பார்க்கப்பட்டது.
2. ↑  Voyeurism as a Criminal Offence
3. ↑  IPC 354C
4. ↑  "Section 354C of the Indian Penal Code". 2018-07-17 அன்று மூலம் பரணிடப்பட்டது. 2019-01-10 அன்று பார்க்கப்பட்டது.

வெளி இணைப்புகள்
---------------

* - தமிழ் இந்து - வாயூரிஸம்
* Husband has been arrested twice for voyeurism
**தம்பு சிவசுப்பிரமணியம்** (பிறப்பு: பெப்ரவரி 24, 1944) ஈழத்து எழுத்தாளர். **தம்பு சிவா** என்ற பெயரிலும் இணுவையூர் தொண்டு, தேடலோன், இணுவை வசந்தன், இணுவிலிமாறன், சிவநித்திலன், த. சிவா, சிவ சிவா போன்ற பல்வேறு புனைபெயர்களில் பல்துறை இலக்கிய ஆக்கங்களைப் படைத்தவர்.

வாழ்க்கைச் சுருக்கம்
--------------------

தம்பு சிவா யாழ்ப்பாணத்தில் இணுவில் என்ற ஊரில் தம்பு, தையல்நாயகி ஆகியோருக்குப் பிறந்தவர். ஆரம்பக் கல்வியை இணுவில் சைவ மகாசன வித்தியாலயத்திலும், இடைநிலைக் கல்வியை கொக்குவில் இந்துக் கல்லூரியிலும் கற்றார். இவர், மாணவனாக இருந்த காலத்திலேயே பேச்சுப் போட்டி, எழுத்துப் போட்டிகளில் கலந்துகொண்டு பரிசுகள் பெற்றுள்ளார்.

அரசுப் பணி
----------

1965 ஆம் ஆண்டு உள்நாட்டு இறைவரித் திணைக்களத்தில் எழுத்தராக நியமனம் பெற்ற இவர், 1975 இல் இறைவரி உத்தியோகத்தராக பதவி உயர்வு பெற்று 1985 இல் ஓய்வு பெற்றார். 1987 முதல் 1989 வரை மாலைதீவில் மீன்பிடி செயற்பாட்டுத் திணைக்களத்தில் உதவிக் கணக்காளராகப் பணியாற்றினார். பின்னர் இவர் இலங்கை வடக்குக் கிழக்கு மாகாண சபையில் பதிப்பகத் திணைக்களத்தில் உதவிப் பணிப்பாளராக எட்டு ஆண்டுகள் பணியாற்றினார். அங்கு கடமையாற்றிய காலத்தில், இத்திணைக்கள வெளியீடான "தமிழ்த்தெனறல்" என்ற இதழின் ஆசிரியராகவும் இருந்தார். தொழிற்சங்கவாதியாக அடையாளம் காட்டிக்கொண்ட இவர், இடதுசாரிக் கொள்கையில் தீவிர பற்றுடையவராக இருந்து வருகின்றார்.

எழுத்துலகில்
------------

1973 இல் கவிதைகள் எழுத ஆரம்பித்தார். "ஈழமணி", "ஞானம்", "காப்புறுதி உலகம்", "சுடர் ஒளி" போன்ற வெளியீடுகளில் இவரது கவிதைகள் வெளிவந்துள்ளன. 80 சிறுகதைகளையும் பல கட்டுரைகளையும் எழுதியுள்ளார். வீரகேசரி, தினகரன், தினக்குரல், சுடர்ஒளி, உதயன், ஆகிய பத்திரிகைகளிலும், மல்லிகை, ஞானம், இனிய நந்தவனம், செங்கதிர், ஜீவநதி, இந்து ஒளி, ஒலை, பூங்காவனம் போன்ற இதழ்களிலும் இவரது ஆக்கங்கள் வெளிவந்துள்ளன. ‘அரும்பு’, ‘கற்பகம்’, ‘அர்ச்சுனா’, ‘தமிழ்த்தென்றல்’, ‘ஓலை’ போன்ற இதழ்களின் ஆசிரியராகப் பணியாற்றினார்.

எழுதிய நூல்கள்
--------------

* சொந்தங்கள் (சிறுகதைத் தொகுப்பு)
* முற்போக்கு இலக்கியச் செம்மல்கள் (கட்டுரைத் தொகுப்பு)
* முதுசம் (சிறுகதைத் தொகுப்பு, 2012)

தொகுத்து வெளியிட்ட நூல்கள்
--------------------------

* காலத்தால் மறையாத கற்பகம் இதழ் சிறுகதைகள்’ (சிறுகதைத் தொகுதி)
* தூரத்துக்கோடை இடிகள் (சிறுகதைத் தொகுதி)
* அப்பா (சிறுகதைத் தொகுதி)

விருதுகளும் பட்டங்களும்
-----------------------

* கொழும்பு தமிழ்ச் சங்கத்தில் நடைபெற்ற, சிலப்பதிகார முத்தமிழ்க் காப்பிய பெருவிழாவில் பாண்டிச்சேரி புதுவை பல்கலைக்கழகத் தலைவர் பேராசிரியர் ஏ. அறிவு நம்பி அவர்களால் ‘சொல்லின் செல்வர்’ என்ற பட்டம் வழங்கப்பட்டது.
* ஆக்க இலக்கியத்துக்கான கிழக்கு மாகாண முதலமைச்சர் விருது (2010)

மேற்கோள்கள்
-----------

தளத்தில்  
தம்பு சிவசுப்பிரமணியம் எழுதிய
 ***நூல்கள்*** உள்ளன.

* இலக்கிய விருதுபெற்ற தம்பு சிவாவின் இலக்கியப் பணி
[*தொடர்பிழந்த இணைப்பு*], தினகரன், நவம்பர் 7, 2010
**பார்வதி மலை** (*Parvati Hill*) இந்தியாவின் புனேவில் அமைந்துள்ள ஒரு சிறுகுன்று ஆகும். கடல் மட்டத்திற்கு மேல் 2,100 அடிகள் (640 m) உயரத்தில் அமைந்துள்ளது. மலையின் உச்சியில் ஒரு பார்வதி கோயில் உள்ளது. இக்கோயில் புனேவில் உள்ள மிக அழகிய இடங்களில் ஒன்றாகும். பேசுவா வம்சத்தின் ஆட்சியின் போது கட்டப்பட்ட இந்த கோவில் புனேவில் உள்ள பழமையான பாரம்பரிய கட்டிடமாக திகழ்கிறது. பார்வதி மலை என்பது பார்வையாளர்களுக்கு புனேவின் பரந்த காட்சியை வழங்கும் ஒரு கண்காணிப்பு இடமாகும். வெட்டல் மலையை அடுத்து புனேவின் இரண்டாவது உயரமான இடமாகக் கருதப்படுகிறது. மலையில் 108 படிகள் (இந்து மதத்தில் புனித எண் என்று கருதப்படுகிறது) கோயில் அமைந்துள்ள மலையின் உச்சிக்கு செல்கிறது. தவாரே என்ற கிராமத் தலைவருக்கு இம்மலை சொந்தமானதாகும். சிவன் கோயிலைக் கட்டுவதற்காக பேசுவா மலையை வாங்கினார். அதன்பிறகு, அங்கு இந்த கோவில் வளாகத்தைக் கட்டினார்.

முக்கிய கோவில் தேவதேசுவரா கருங்கல்லால் ஆனது. இது 1749 ஆம் ஆண்டு பாலாசி பாசி ராவால் கட்டி முடிக்கப்பட்டது. 1760 ஆம் ஆண்டு கோயிலில் ஒரு தங்க சிகரம் சேர்க்கப்பட்டது. மற்ற கோவில்கள் விட்டல் மற்றும் ருக்மணி, விஷ்ணு மற்றும் கார்த்திகேயா ஆகியோருக்கு அர்ப்பணிக்கப்பட்டுள்ளன.

கோவில்கள்
---------

பார்வதி மலையில் 5 கோவில்கள் உள்ளன: 

* தேவதேவேசுவரர் கோவில் ( சிவன் மற்றும் பார்வதி )
* கார்த்திகேயர் கோவில்
* விஷ்ணு கோவில்
* விட்டல் கோவில்
* இராமர் கோவில்

சூரியன் (சூரியன்) மற்றும் பவானி மந்திர் கோவில்களுடன், கோவில்கள் காலை 5:00 மணிக்கு திறக்கப்பட்டு இரவு 10:00 மணிக்கு மூடப்படுகின்றன.

பிற கட்டமைப்புகள்
-----------------

கோயிலைத் தவிர இங்கு பேசுவா அருங்காட்சியகம் உள்ளது. இந்த அருங்காட்சியகத்தில் ஆயுதங்கள், நாணயங்கள், பாத்திரங்கள், மரத்தாலான தளவாடங்கள், போக்குவரத்து முறைகள் (பல்லக்கு) மற்றும் பேசுவாக்களின் காலத்திலிருந்து பெறப்பட்ட பரிசுகள் போன்றவை உள்ளன. 

பாலாசி பாசி ராவ் தனது வாழ்க்கையின் கடைசி தருணத்தை கழித்த பகுதியும் இங்கு அமைந்துள்ளது.

பார்வதி தண்ணீர் தொட்டி புனே நகரின் பாதி பகுதிக்கு தண்ணீர் வழங்குகிறது.

 பார்வதி மலையிலிருந்து புனே நகரத்தின் பனோரமா பார்வை
மலையின் பாதி வழியில் தென்கிழக்கு பகுதியில் ஒரு பழைய புத்த குகை உள்ளது. முடிக்கப்படாவிட்டாலும், இது பாடலேசுவர் குகைகளுக்கு சமகாலம் என்று நம்பப்படுகிறது.

மேற்கோள்கள்
-----------

1. ↑  "History of Parvati". Parvati Darshan. 21 December 2014 அன்று மூலம் பரணிடப்பட்டது. 2012-01-15 அன்று பார்க்கப்பட்டது.
2. ↑  "Ganesh Chaturthi 2017: Famous Ganesh Temples in Pune". *India.Com*.. பார்த்த நாள்: 1 October 2022. Menon, Anoop (22 August 2017). "Ganesh Chaturthi 2017: Famous Ganesh Temples in Pune". *India.Com*. Archived from the original on 22 September 2022. Retrieved 1 October 2022.
3. ↑  "Peshwa's pride". *New Indian Express*.. பார்த்த நாள்: 1 October 2022.

புற இணைப்புகள்
--------------

விக்கிமீடியா பொதுவகத்தில்,  
 ***பார்வதி மலை***   
என்பதின் ஊடகங்கள் உள்ளன.
**பார்வதி** இந்தியாவின் கேரளாவைச் சேர்ந்த வளர்ந்து வரும் சிறந்த திரைப்பட பின்னணிப் பாடகியாவார். தமிழ் மற்றும் மலையாள திரைப்படங்களில் பாடியுள்ள இவர் தற்போது முனைவர் பட்டத்திற்க்கான குறிக்கோளுடன் இருந்து வருகிறார்.

குடும்பம்
---------

பார்வதி கேரளாவின் மலப்புறத்தில் பிறந்தவராவார். இவரது பெற்றோர் ஜெயதேவன் மற்றும் சிந்துலதா ஆகிய இருவரும் கேரளாவில் ஆயுர்வேத மருத்துவர்களாக பணிபுரிந்து வருகிறார்கள்.

அவர் தனது பள்ளிப் படிப்பை தேன்பாலத்தில் உள்ள செயின்ட் பால்ஸ் மேல்நிலைப் பள்ளியிலும், திரு இருதய முதுநிலை மேல்நிலைப் பள்ளியிலும் பயின்றுள்ளார். பின்னர், கணிதவியலில் இளங்கலை பட்டப்படிப்பிற்க்காக சென்னை, எத்திராஜ் மகளிர் கல்லூரியில் சேர்ந்த இவர், பயன்பாட்டுக் கணிதபிரிவின் கீழ் முதுகலை பட்டத்தை சென்னை அண்ணா பல்கலைக்கழகத்தில் படித்து பெற்றுள்ளார். தற்போது கர்நாடகாவின் பெங்களூருவில் உள்ள இந்திய அறிவியல் நிறுவனத்தில் முனைவர் பட்ட மேற்படிப்பை மேற்கொண்டு வருகிறார்.

தொலைக்காட்சி நிகழ்ச்சிகள்
-------------------------

பள்ளியில் படிக்கும் போதே பாடல் கலையின் மீதான ஆர்வத்தை புரிந்து, பாரம்பரிய இசையில் முறையாக பயிற்சி பெற்று, பள்ளி அளவிலான பல்வேறு இசைப் போட்டிகளில் தனது திறமையை வெளிப்படுத்தியுள்ளார், அம்ரிதா டிவி மூலம் ஒளிபரப்பப்பட்ட குழந்தைகளுக்கான சிறப்பு யதார்த்த நிகழ்ச்சியான சூப்பர் ஸ்டார் ஜூனியர் 2 பாகத்தின் வெற்றியாளராக 2008-2009 ஆண்டுகளில் கவனம் பெற்றுள்ளார்.

22013 ஆம் ஆண்டு ஸ்டார் விஜய் தொலைக்காட்சியில், ஏர்டெல் சூப்பர் சிங்கர் 4ம் பாகம் என்ற பெயரில் தமிழில் ஒளிபரப்பான பாடும் யதார்த்த நிகழ்ச்சியில் கலந்து கொண்டு முதல் ஐந்து இறுதிப் போட்டியாளர்களில் ஒருவராக வந்து தனது திறமையை வெளிக்காட்டியுள்ளார்.

திரைப்படத்துறை
--------------

### பின்னணிப் பாடல்

2013 ம் ஆண்டில் அரோள் கரோலி இசையமைத்து தமிழில் வெளியான *அன்பா அழகா* என்ற திரைப்படத்திற்காக "கண்ணாடி பூ போல" என்ற தமிழ் பாடலின் மூலம் தமிழ் திரையுலகில் பார்வதி அறிமுகமானார். அதன் பின்னர் மேலும் சில தமிழ் மற்றும் மலையாள படங்களுக்கும் பாடல்கள் பாடியுள்ளார். ஏ.ஆர்.ரஹ்மான் இசையமைத்த "பிரதிநாயகன்" ( காவிய தலைவனின் மலையாள பதிப்பு) என்ற திரைப்படத்தில் "ஏய் கொச்சு கல்லா" என்ற மலையாளப் பாடலை அவர் பாடியுள்ளது குறிப்பிடத்தக்கது.

பாடல்கள்
--------

| ஆண்டு | திரைப்படம் | பாடல் | இசை இயக்குனர் | இணை பாடகர்(கள்) |
| --- | --- | --- | --- | --- |
| 2013 | "அன்ப அழகா" | "கண்ணடி பூபோலே" | அரோல் கோரெல்லி |  |
| 2014 | *பிரதி நாயகன்* | "ஏய் கொஞ்சம் கல்லா" | ஏஆர் ரஹ்மான் | ஹரிசரண் |
| 2014 | *நான் ஸ்டீவ் லோபஸ்* | "சிறகுகள் நான்" | ஷஹாபாஸ் அமன் | சித்தார்த் மேனன் |
| 2015 | *கோடை* மழை | "பொத்தி வெச்சா" | சாம்பசிவம் | கார்த்திக் |
| 2022 | அர்ச்சனா 31 நாட் அவுட் | "கல்யாணமனே" | ரஜத் பிரகாஷ் | ரஜத் பிரகாஷ், ஸ்வேதா சங்கர், லால் கிருஷ்ணா |

மேற்கோள்கள்
-----------

1. ↑  Akila Kannadasan (2014-01-23). "Winning notes". *The Hindu*. 2015-03-05 அன்று பார்க்கப்பட்டது.
**கானுயிரின வளாகங்கள்** என்பது காட்டு விலங்குகள் நடமாடும் குறிப்பிட்ட பகுதிகளை குறிக்கப்பயன்படும் சொல்லாகும். மலைவாழ் உயிரினங்களும் கானக உயிரினங்குகளும் கடல்வாழ் உயிரினங்குகளும் பயன்படுத்தும் பாதைகளில் மனிதர்கள் ஆக்கிரமிப்பு செய்வதால் தங்கள் வழக்கமான பாதையைவிட்டு விலங்குகள் விலகி வரவும் இதனால் மனிதர்களுடன் பிணக்கு ஏற்படவும் நேர்கிறது. இந்தப்பகுதிகளை வளாகங்கள் என்கின்றனர். இந்தப்பகுதிகள் விலங்குகளின் உணவுத்தேவை, இடப்பெயர்வு, இனப்பெருக்கம் போன்றவற்றை சார்ந்து குறிக்கப்படுகிறது.

மேற்கோள்கள்
-----------

1. ↑   பரணிடப்பட்டது 1 திசம்பர் 2008 at the வந்தவழி இயந்திரம்
2. ↑  Bond, M. (2003). "Principles of Wildlife Corridor Design. Center for Biological Diversity" (PDF). Biologivaldiversity.org. 2015-08-11 அன்று பார்க்கப்பட்டது.
3. ↑  Rosenberg, Daniel K.; Noon, Barry R.; Meslow, E. Charles (1995). "Towards a definition of wildlife corridor". *Integrating People and Wildlife for a Sustainable Future* **Proceedings of the First International Wildlife Congress**: 436–9.. பார்த்த நாள்: 14 September 2018.
**பார்வதி பூபாலன்** (பிறப்பு: பெப்ரவரி 4, 1944) சிங்கப்பூரைப் பிறப்பிடமாகக் கொண்ட இவர் ஒரு எழுத்தாளரும், கல்விமானுமாவார். கல்வி, மொழி, இலக்கியம் தொடர்பான மாநாடுகள், ஆய்வரங்குகளில் பங்கேற்று கட்டுரைகள் படைத்துவருபவரும் இவர் கவியரங்குகளிலும், பட்டிமன்றங்களிலும் பங்கேற்றும் வருகின்றார்.

தொழில்
------

ஆரம்ப காலகட்டங்களில் ஓர் ஆசிரியராக பணியாற்றினார். பின்பு கல்வி அமைச்சின் பாடத்திட்ட வரைவுப் பிரிவில் உயர்நிலைப் பள்ளிகளுக்கான பாடநூல் உருவாக்கப் பணியில் ஈடுபட்டு வந்தார்.

பதவிகள்
-------

* சிங்கப்பூர் தமிழ் எழுத்தாளர் கழகத்தின் உறுப்பினர்.

இலக்கியப் பணி
-------------

1961ல் எழுதத் தொடங்கிய இவர் கவிதைகள், சிறுகதைகள், இலக்கியக் கட்டுரைகள், மாணவர்களுக்கான இலக்கிய மேடை நாடகங்கள் போன்றவற்றை எழுதிவருகின்றார். இவரது படைப்புகள் பல நாடுகளிலிருந்தும் வெளிவரும் ஏடுகளிலும், சஞ்சிகைகளிலும் அவ்வப்போது பிரசுரமாகியுள்ளன.

எழுதியுள்ள நூல்
---------------

* இளவேனில் பூக்கள் (கவிதைத் தொகுப்பு)

பெற்ற விருதுகளும், கௌரவங்களும்
------------------------------

* தமிழ்மணி புலவர் பட்டம்
* இளங்கலைப் பட்டம்

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
நாட்டுப்புற உடைகளை அணிந்து நடமாடும் பின்லாந்து நாட்டுப்புற நடனக் கலைஞர்கள் 
**பின்லாந்தின் நாட்டுப்புறக் கதைகள்** ( *Folklore of Finland* ) பின்லாந்தின் பாரம்பரிய மற்றும் நாட்டுப்புற நடைமுறைகள், தொழில்நுட்பங்கள், நம்பிக்கைகள், அறிவு, அணுகுமுறைகள் மற்றும் பழக்கவழக்கங்களைக் குறிக்கிறது. பின்னிஷ் நாட்டுப்புற பாரம்பரியம் பரந்த பொருளில் அனைத்து பின்னிஷ் பாரம்பரிய நாட்டுப்புற கலாச்சாரத்தையும் உள்ளடக்கியது. நாட்டுப்புறக் கதைகள் புதிய, வணிக அல்லது வெளிநாட்டு சமகால கலாச்சாரம் அல்லது "உயர் கலாச்சாரம் "என்று அழைக்கப்படுவதில்லை. குறிப்பாக, கிராமப்புற மரபுகள் பின்லாந்தில் நாட்டுப்புறக் கதைகளாகக் கருதப்படுகின்றன.

அமெரிக்க நாட்டுப்புறவியலாளர் *ஆலன் டன்டெஸி*ன் நன்கு அறியப்பட்ட கட்டுரையின் படி நாட்டுப்புறக் கதைகள் மற்றும் பிற வாய்மொழி பாரம்பரியம், இசை, பாரம்பரிய பொருள்கள் மற்றும் கட்டிடங்கள், மதம் மற்றும் நம்பிக்கைகள், அத்துடன் சமையல் பாரம்பரியம் ஆகியவை அடங்கும். 

 1894 இல் ரூன் பாடகர்கள்.
வாய்வழி பாரம்பரியம் தலைமுறை தலைமுறையாக பரவியது. இது விசித்திரக் கதைகள், நாட்டுப்புற ஞானம், பழமொழிகள் மற்றும் கவிதைகளை உள்ளடக்கியது. 

19 ஆம் நூற்றாண்டிலிருந்து தொடங்கிய நாட்டுப்புறக் கவிதைத் தொகுப்புப் பயணங்கள், உலகின் மிகப் பெரிய நாட்டுப்புறக் கவிதைக் காப்பகத்தில் வைக்கப்பட்டுள்ளன. இந்த சேகரிப்பு பயணங்களுக்கு பின்னிஷ் இலக்கிய சங்கம் நிதியளித்தது.  பின்லாந்தின் நன்கு அறியப்பட்ட கவிஞரான *எலியாஸ் லோன்ரோட்*டின் பல பயணங்களுக்கு இச்சங்கம் நிதியுதவி செய்தது. அவரும் மற்றவர்களும் சேகரித்த கவிதைகளை தேசிய காவியங்களான கலேவலா மற்றும் காண்டலேடருக்குத் திருத்தினர். மேலும் பின்னிஷ் விசித்திரக் கதைகள் மற்றும் புதிர்களின் தொகுப்புகளை வெளியிட்டார். 

*ஜூலுபுக்கி* ஒரு பின்னிஷ் கிறிஸ்துமஸ் உருவம். "*ஜூலுபுக்கி* "என்பது பின்னிய மொழியில் "கிறிஸ்துமஸ் ஆடு "அல்லது "யூல் ஆடு "என்று பொருள்படும்; *புக்கி* என்ற வார்த்தை செருமானியத்தில் ரூட் *போக்* என்பதிலிருந்து வந்தது, இது ஆங்கில "பக்", "பக்" என்பதன் தொடர்பு மற்றும் "பில்லி-ஆடு" என்று பொருள்படும். ஒரு பழைய எசுக்காண்டினாவிய வழக்கத்தின்படி, இந்த உருவம் இறுதியில் கிறித்துமசு தாத்தாவுடன் அதிகமாகவோ அல்லது குறைவாகவோ இணைக்கப்பட்டது.

சான்றுகள்
---------

1. ↑  "What is folklore". University Library of University of Illinois at Urbana-Champaign. 2015-08-23 அன்று மூலம் பரணிடப்பட்டது. 2015-10-17 அன்று பார்க்கப்பட்டது.
2. ↑  "Kalevalamitta" (ஃபின்னிஷ்). Kalevalaseura. 2015-10-17 அன்று பார்க்கப்பட்டது.
3. ↑  "Keisari lahjoitti tontin Suomen kielen talolle" (ஃபின்னிஷ்). Helsingin Sanomat. 9 October 2015 அன்று மூலம் பரணிடப்பட்டது. 2015-10-17 அன்று பார்க்கப்பட்டது.
4. ↑  "Lönnrot, Elias (1802 - 1884)" (ஃபின்னிஷ்). Suomalaisen Kirjallisuuden Seura. 2015-10-17 அன்று பார்க்கப்பட்டது.